text: Vejle-drengen Claes Bang hiver Guldpalmen med hjem
  28 maj 2017 kl. 18.40
  Skuespilleren Claes Bang har vundet De Gyldne Palmer i Cannes med sin rolle i filmen The Square.
  Der blev ingen palmer til danske film ved dette års filmfestival i Cannes, men vi gik nu ikke helt tomhændet derfra.
  Den svensk-instruerede film The Square med danske Claes Bang i hovedrollen løb nemlig med Guldpalmen for bedste film.
  - Jeg tillader mig at synes, at jeg også har en del af æren for den film. Jeg har løftet mit – det tog 70 dage at indspille filme, jeg var til stede i 68 af dem, siger en henrykt Claes Bang til TV 2 News.
  Hvad kommer det til at betyde for dig?
  - Jeg håber jo, at det, at den vinder, at den får det los i røven lukker nogle døre op for mig – også i engelsksprogede verden, fortæller Claes Bang fra det sydfranske..
  I filmen spiller Claes Bang en museumsdirektør, der skal stable en stor udstilling på benene, men dårligt kan magte det.
  Dommerpanelet, der kårede Claes & co. var ledet af den spanske instruktør Pedro Almodóvar og bestod derudover af prominente skuespillere som Jessica Chastain og Will Smith.
  Claes Bang er opvokset i Vejle, hvor han er student fra Rødkilde Gymnasium.
  